Presidente da República Popular da China

O Presidente da República Popular da China é o xefe de Estado da República Popular da China.

Segundo a constitución do país, a presidencia é un cargo cunhas funcións en gran parte cerimoniais con poderes limitados. É elixido pola Asemblea Popular Nacional para un mandato de cinco anos. O cargo está oficialmente considerado como unha institución do Estado máis que un posto administrativo. O Presidente actual é Xi Jinping, que tomou posesión do cargo en marzo de 2013.

Dende 1993, excepto en breves períodos de transición, os presidentes ocuparon ao mesmo tempo o cargo de Secretario Xeral do Partido Comunista da China e de comandante en xefe do exército (como Presidente da Comisión Militar Central).

O cargo foi creado co establecemento da Constitución da República Popular da China en 1954 e foi ostentado sucesivamente por Mao Zedong e Liu Shaoqi. Liu caeu en desgraza política durante a Revolución Cultural e o cargo foi ocupado interinamente por Soong Ching-ling e Dong Biwu ata que foi abolido baixo a Constitución de 1975. Foi máis tarde restabelecido coa Constitución de 1982, mais con poderes reducidos.

Entre 1982 e 2018, a constitución estipulou que o presidente non podería exercer máis que dous mandatos consecutivos. Durante a era Mao e na actualidade dende 2018, non hai límites de mandatos.

 Requisitos e elección 
Segundo a actual Constitución da República Popular  da China, o Presidente ten que ser un cidadán chinés en posesión de todos os seus dereitos electorais e con máis de 45 anos.

O Presidente é elixido pola Asemblea Popular Nacional da República Popular da China (APNRPC), o corpo estatal máis alto da China, o cal tamén ten o poder de destituír o Presidente e outros cargos estatais. Os nomeamentos e destitucións son decididos por un voto de maioría simple.Constitución da República Popular da China, Artigos 62, 63. 

Segundo a Lei Orgánica da APNRPC, o Presidente é nomeado polo Presidium da APNRPC, o órgano executivo do Congreso.

En caso de que o cargo de Presidente quede vacante, o Vicepresidente sucédeo no cargo. En caso de que ambos os dous fiquen vacantes, o presidente da APNRPC actuará temporalmente como presidente até que a APNRPC poida elixir novos Presidente e Vicepresidente.Constitución da República Popular da China, Artigo 84. 

Antes de marzo de 2018, o Presidente e o vicepresidente tiñan limitados a dous os seus mandatos consecutivos, pero estes límites foron eliminados na Asemblea Nacional Popular en 2018.

 Poderes e deberes 
Baixo a constitución actual, establecida en 1982 con revisións menores en anos posteriores, o Presidente ten o poder de promulgar leis, seleccionar e destituír o primeiro ministro así como os ministros do Consello de Estado, outorgar indultos, declarar o estado de emerxencia, ordenar mobilización masivas, e conceder honras estatais. Ademais, o Presidente nomea e destitúe embaixadores en países estranxeiros, asina e anula tratados con entidades estranxeiras. Segundo a Constitución, todos estes poderes requiren da aprobación ou confirmación da APNRPC. Como a maioría de poderes presidenciais están subordinados á ratificación da APNRPC, o Presidente é, en esencia, un posto simbólico sen unha función directa no exercicio do poder. Está por tanto concibido principalmente como unha institución simbólica do Estado máis que un cargo con poderes executivos reais.Constitución da República Popular da China, Artigo 62, Sección 5. A APNRPC non ten o poder de nomear o primeiro ministro

 Lista de xefes de Estado 

 Presidentes 

 Outros xefes de Estado 

 Estatísticas 
#PresidenteData de nacementoIdade ao acceder ao cargo
(primeiro mandato)Tempo no cargo (total)Idade ao deixar o cargo
(último mandato)Data de morteLonxevidade1Mao Tse Tung 26 de decembro de 1893 60 anos, 275 días 4 anos, 212 días 64 anos, 122 días 9 de setembro de 1976 82 anos, 258 días2 Liu Shaoqi 24 de novembro de 1898 60 anos, 154 días 9 anos, 187 días 69 anos, 342 días 12 de novembro de 196970 anos, 353 díasPresidencia vacanteInterino Dong Biwu 5 de marzo de 1886 88 anos, 318 días 2 anos, 327 días 88 anos, 318 días abril 1975 89 anos, 28 díasInterino Soong Ching-ling 27 de xaneiro de 1893) 83 anos, 161 días  1 anos, 242 días  85 anos, 37 días maio 1981 85 anos, 37 díasPresidencia abolida3 Li Xiannian 23 de xuño de 1909 73 anos, 360 días 4 anos, 295 días 78 anos, 290 días 21 de xuño de 1992 82 anos, 364 días4 Yang Shangkun 3 de agosto de 1907 80 anos, 250 días 4 anos, 352 días 85 anos, 236 días 14 de setembro de 1998 91 anos, 42 días5Jiang Zemin 17 de agosto de 1926) 66 anos, 222 días 9 anos, 353 días 76 anos, 210 días Vive6 Hu Jintao 21 de decembro de 1942 60 anos, 84 días 10 anos, 0 días 70 anos, 84 días Vive7Xi Jinping 15 de xuño de 1953 59 anos, 272 días Presente Vive

 Notas 

 Véxase tamén 
 Lista de Presidentes da República Popular da China
 Partido Comunista da China
 Xefes de Estado e Goberno actuais

 Ligazóns externas 
 Sitio web oficial do Presidente 

Categoría:Presidentes da China
Categoría:Listas de personalidades da política